is is is is ceb is cs is is is is is pt en fr pt is pt is is is is is pl is is de is de is sq is is is pl is is is is is de is de is cs is de is de is is de is de is is is is cs is is is de is en is en is is is is is is is is is is en is is is is is et is is is is is is is is is da is is is is is is is is fi is is is is is is is is is is en is is da is is is is is is is is cs is is is en is is is is is is is is cs is is is is is is is nl is cs is en is nb fr es nb is cs is is pt is en sv id id
Dagpeningar & styrkir | Sjómannafélag Íslands
Ef sækja skal um dagpeninga eða aðra styrki skal prenta og fylla út viðeignadi eyðublað og skila til Sjómannafélags Íslands ásamt þeim fylgigögnum sem óskað er eftir.
Nafn sjóðsins er Styrktar- og  sjúkrasjóður Sjómannafélags Íslands, skammstafað Styrktar-og sjúkrasjóður SÍ.
Heimili hans , varnarþing og afgreiðsla er á skrifstofu Sjómannafélags Íslands.
Markmið Sjóðsins er að styrkja félagsmenn Sjómannafélags Íslands, sem missa vinnutekjur vegna veikinda eða slysa, með því að greiða þeim dagpeninga í slysa- og veikindatilfellum.
•    A. Samningsbundin gjöld atvinnurekenda.
•    B. Gjöld einstaklinga samkvæmt b - lið 4. gr.
Rétt til dagpeninga og styrkja úr sjóðnum eiga fullgildir félagar í Sjómannafélagi Íslands sem greitt hafa til sjóðsins samfellt í að minnsta kosti 6 mánuði á síðastliðnum 12 mánuðum. Fjárhæð dagpeninga miðast við starfshlutfall og starfstíma. Rétt til dagpeninga öðlast viðkomandi frá þeim tíma er samningsbundinni eða lögboðinni kaupgreiðslu lýkur.
Dagpeningar greiðast eftir að sjóðsfélagi hefur verið launalaus í a.m.k. 5 daga samfellt eða lengur, en þá fær hann greitt frá þeim degi er launagreiðslum líkur. Dagpeningar greiðast samanlagt í 6 mánuði.
Rétt til dagpeninga öðlast sjóðsfélagi ekki ef hann á rétt á greiðslum fyrir tímabundið tekjutap á grundvelli skaðabótalaga, nema skaðabætur greiðist ekki að fullu. Réttur til dagpeninga fellur niður ef sjóðsfélagi öðlast rétt á greiðslu frá Tryggingastofnun ríkisins eða lífeyrissjóði.
Aðrar greiðslur: stjórn sjóðsins er heimilt að styrkja félagsmenn vegna sjúkra- og endurhæfingarkostnaðar.
Endurgreiðslur eru háðar því að greitt hafi verið 12 mánuði í sjóðinn.
Dagpeningar greiðast mánaðarlega samkvæmt þeim ákvæðum sem sett eru í reglugerð þessari.
Réttindi ávinnast ekki í Sjúkrasjóði SÍ með greiðslum af atvinnuleysisbótum nema hjá þeim sem voru félagar í SÍ þegar þeir misstu vinnu og sóttu um atvinnuleysisbætur. Í þeim tilfellum skulu dagpeningar jafngilda atvinnuleysisbótum.
Þegar farsóttir geysa, getur sjóðsstjórnin leyst sjóðinn frá greiðsluskyldum sínum um stundarsakir. Sjóðsstjórnin getur einnig ákveðið að lækka upphæð dagpeninga um stundarsakir, en þá ekki yfir skemmri tíma en 6 mánuði, ef afkomu sjóðsins virðist hætta búin.
Allur kostnaður við rekstur sjóðsins skal greiddur úr honum sjálfum.
Árlegan kostnað vegna afgreiðslu og skrifstofuhalds skal ákveða með samkomulagi milli sjóðsstjórnar og stjórnar SÍ, þó eigi síðar en í desember ár hvert.
Hafi umsækjandi verið fullgildur aðili í sjúkrasjóði annars félags innan ASÍ, er heimilt að veita honum aðild að Sjúkrasjóði SÍ.
Stjórn SÍ gerir tillögu um stjórn sjóðsins sem skipuð er 3 mönnum og 3 til vara, og eru þeir kosnir á aðalfundi Sjómannafélags Íslands.
Kjörtímabil stjórnar sjóðsins fylgir kjörtímabili stjórnar SÍ.
Reikningar sjóðsins skulu liggja áritaðir frammi á skrifstofu SÍ sjö dögum fyrir aðalfund SÍ.
Löggiltir endurskoðendur og félagslegir skoðunarmenn skulu vera þeir sömu og hjá félagssjóði SÍ, og kosnir samkvæmt lögum SÍ.
Sjóðsstjórnin ákveður árlega eigi síðar en í janúar um greiðslur dagpeninga og styrkja.
Stjórn sjóðsins annast vörslu hans og ávöxtun. Heimilt er að ávaxta fé sjóðsins með kaupum á verðabréfum, tryggðum með öruggu fasteignaveði. Þá er heimilt að verja fé sjóðsins til kaupa eða byggingar félagshúss Sjómannafélags Íslands, enda sé sjóðurinn þá eigandi hússins að því leyti.
Ávallt skal þess gætt að ráðstöfun á fé sjóðsins brjóti ekki í bága við tilgang hans og verkefni
Reglugerð þessari má einungis breyta á aðalfundi SÍ samkvæmt  27. gr. félagslaga.
Lögin eru þannig samþykkt á aðalfundi SR þann 29. desember 2006.
Styrkir úr styrktar- og sjúkrasjóði Sjómannafélags Íslands
Réttur til dagpeninga fellur niður þegar...
Sjóðsfélagi öðlast rétt til töku elli-, örorku- eða endurhæfingarlífeyris frá Tryggingastofnun og/eða lífeyrissjóði eða fær bótagreiðslur frá tryggingafélagi, aða verður vinnufær á ný.
• Sjóðfélagi er skylt að láta starfsmenn sjóðsins vita ef/þegar bótagreiðslur hefjast samkvæmt ofanrituðu eða hann hefur störf að nýju eftir veikindi/slys.
• Ofgreidda sjúkradagpeninga ber sjóðfélaga að endurgreiða sjóðnum.
Upphæð sjúkra- og slysadagpeninga
Sjúkra- og slysadagpeningar skulu vera 80% af meðallaunum, enda komi ekki greiðsla vegna tímabundinnar örorku samkvæmt ábyrgðartryggingu fyrir sama tímabil. Greiðslur sjúkradagpeninga skulu miðast við meðallaun bótaþega, miðað við greiðslur til félags- og sjúkrasjóðs Sjómannafélag Íslands, síðustu 6 mánuði áður en launagreiðslur féllu niður. Ef verulegar breytingar hafa orðið á launum viðkomandi síðustu 6 mánuði, er heimilt að meta tekjurnar sérstaklaga og þá yfir lengra tímabil. Meðallaun þeirra sem greitt hafa skemur en 6 mánuði til Styrktar- og sjúkrasjóðs SÍ reiknast á eftirfarandi hátt:
• Til að finna meðallaun viðkomandi skal miða við fjölda mánaða sem greitt hefur verið í Styrktar- og sjúkraskjóð SÍ.
• Meðallaun þeirra ekki hafa greitt sem svarar lágmarksgjaldi til Styrktar- og sjúkrasjóðs SÍ skal finna með því að deila í laun á viðmiðunartímabili með 6 mánuðum, þó svo að greitt hafi verið skemur en 6 mánuði.
Hámark greiðslna dagpeninga  úr Styrktar- sjúkrasjóð SÍ er 80% af meðallaunum síðustu 6 mánuða hæðst 390.000 kr en eftir 5 ára samfellda félagsaðild  470.000 kr.
Sjúkra- og slysadagpeningar skulu vera 80% af meðallaunum, enda komi ekki greiðsla vegna tímabundinnar örorku samkvæmt ábyrgðartryggingu fyrir sama tímabil. Greiðslur sjúkradagpeninga skulu miðast við meðallaun bótaþega, miðað við greiðslur til félags- og sjúkrasjóðs Sjómannafélag Íslands, síðustu 6 mánuði áður en launagreiðslur féllu niður. Ef verulegar breytingar hafa orðið á launum viðkomandi síðustu 6 mánuði, er heimilt að meta tekjurnar sérstaklaga og þá yfir lengra tímabil. Meðallaun þeirra sem greitt hafa skemur en 6 mánuði til Styrktar- og sjúkrasjóðs SÍ reiknast á eftirfarandi hátt:
• Til að finna meðallaun viðkomandi skal miða við fjölda mánaða sem greitt hefur verið í Styrktar- og sjúkraskjóð SÍ.
• Meðallaun þeirra ekki hafa greitt sem svarar lágmarksgjaldi til Styrktar- og sjúkrasjóðs SÍ skal finna með því að deila í laun á viðmiðunartímabili með 6 mánuðum, þó svo að greitt hafi verið skemur en 6 mánuði.
Hámark greiðslna dagpeninga  úr Styrktar- sjúkrasjóð SÍ er 80% af meðallaunum síðustu 6 mánuða hæðst 390.000 kr en eftir 5 ára samfellda félagsaðild  470.000 kr.
Úrfararstyrkur greiðast dánarbúi látins sjóðsfélaga  á bankareikning eftirlifandi maka, foreldris eða barns látins sjóðsfélaga.
1.    VEGNA FÉLAGSMANNS SEM VAR Á LAUNASKRÁ VIÐ ANDLÁT
a)    Heimilt er að greiða úrfararstyrk til dánarbús sjóðsfélaga sem fellur frá í starfi, er yngri en 70 ára og lætur eftir sig maka og börn. Útfararstyrkur til virks greiðandi sjóðsfélaga skal nema kr. 180.000,- enda hafi iðgjöld verið greidd í a.m.k. 6 mánuði samfellt fyrir andlát hans.
b)    Útfararstyrkur virks og greiðandi sjóðsfélaga sem greitt hefur verið af í a.m.k. 5 ár samfellt skal vera kr. 370.000,-
2.    FÉLAGSMENN HÆTTIR STÖRFUM VEGNA ALDURS/ÖRORKU
Við andlát manns sem ekki er á vinnumarkaði en var sjóðsfélagi við starfslok og greitt hafði a.m.k. 5 árs samfellt til sjóðsins fyrir starfslok eru útfararstyrkur kr. 110.000,-
Gögn sem þurfa að fylgja umsókn:
•    Yfirlit um framvindu skipta, fæsta hjá sýslumanni.
•    Umboð frá örðum erfingjum til þess er tekur við við greiðslunni ef erfingjar eru fleiri en einn. Á þó ekki við ef viðkomandi sjóðsfélagi lætur eftir sig maka.
Aðrir styrkir (gleraugu, líkamsrækt, heyrnatæki ofl.)
Sjúkra- og endurþjálfun hjá löggildum sjúkraþjálfara, vísað af lækni.
100% hlutur félagsmanns, hámark 25 skipti miðað við fullt starf.
Heilsustofnun. 50% allt að 1.755 kr. á dag í 42 daga.
Heilsuefling ( líkhamrækt ). 80% af kostnaði félasmanns allt að 55.000 kr. á ári miðað við fullt starf.
Áfengismeðferð. Sjúkradagpeningar, 8.750 kr. á dag, hámark 45 dagar. Einn styrkur. Félagsmaður þarf að hafa verið í félaginu samfleitt í 12 mánuði.
Meðferð til að hætta reykingum. 152.100 kr. Einn styrkur. Félagmaður þarf að hafa verið samfleytt í félaginu í 12 mánuði.
Krabbameinsskoðun. 100 % af hlut félagsmans.
Gleraugnastyrkur. 45.000 kr. á 3ja ára fresti.
Heyrnatæki. 170.000 kr. á 5 ára fresti.
Skoðun hjá Hjartavernd. Er greidd að fullu. Beyðni þarf og hana nálgist þið á skrifstofu félagsins.
80 % af hlut félagsmanns allt að 250.000 kr. Einn styrkur. Félagsmaður þarf að hafa verið samfleytt í félaginu 24 mánuði.
Tæknifrjóvgun. 140.400 kr. Einn styrkur. Félagsmaður þarf að hafa verið samfleytt í félaginu í 24 mánuði.
Göngugreining. 4.095 kr. ekki er greitt fyrir innleggið.
Vegna langveikra barna og maka. Sjúkradagpeningar í einn mánuð
Sjúkrakostnaður. 50 % af kostnaði. Hámárks greiðsla er kr. 45.000. Ekki er endurgreiddur kostnaður vegna lyfjakaupa.
Sálfræðikostnaður. Fellur undir styrkin sjúkrakostnaður og lýtur sömu reglum.
Sjóðsfélagar geta sóttu um styrki til Styrktar- og sjúkrasjóðs SÍ þó að greiðslur þeirra falli ekki undir neitt að ofangreindum styrkjum.
ATH. Greiða þarf staðgreiðsluskatt af öllum styrkjum úr sjóðnum nema af fyrstu 55.000 kr. af Heilsuefling ( líkamrækt ).
1.    Félagsmaður, sem unnið hefur fullt starf í a.m.k. sex mánuði sl. 12 mánuði skv. kjarasamningi SA/LÍÚ við SÍ, og greitt til SÍ á þeim tíma á rétt á stuðningi til náms.
2.    Við greiðslu náms/námskeiðs skal skila reikningi/kvittun frá viðkomandi fræðslustofnun til skrifstofu Sjómannafélags Íslands.
3.    Að fullnægðum ofangreindum skilyrðum kemur til greiðslu á styrk til viðkomandi.
4.    Foreldrar í fæðingar- eða foreldraorlofi geta nýtt sér áunnin rétt skv. 1. gr. ef þeir velja að greiða stéttarfélagsgjöld á meðan á orlofi stendur.
5.    Félagsmenn í atvinnuleit halda áunnum rétti sínum eins og hann var við starfslok ef þeir velja að greiða stéttarfélagsgjöld af atvinnuleysisbótum.
6.    Sá sem hverfur frá vinnu vegna aldurs og greitt hefur til félagsins síðustu 5 ár heldur rétti sínum til styrks næstu 5 ár eftir starfslok.
Greitt er að hámarki 70.000.- kr.í styrk á ári fyrir hvern félagsmann í almenna styrki, 100.000 krónur í meiraprófsstyrk.Hver einstaklingur getur einungis fengið slíkan styrk einu sinni. Ekki skiptir máli hvort allir fjórir þættir aukinna ökuréttinda séu teknir. Aldrei er þó greitt meira en sem nemur 75% af námskeiðskostnaði.
Sjómennt veitir styrki vegna tómstundanámskeiða ýmis konar og er endurgreiðsla vegna þeirra 50% af kostnaði en aldrei hærri en kr. 18.000.- á ári og dregst jafnframt af heildarupphæð einstaklingsstyrks þess árs.
Styrkir til kaupa á hjálpartækjum fyrir lestrar-og ritstuðning
Félagsmenn sem eru lesblindir eða eiga við lestrar-og ritörðugleika að stríða geta sótt um allt að 75% styrk vegna kaupa á hjálpartækjum ætluðum til stuðnings við lestur og skrift. Heildarstyrkur miðast við hámarksupphæð skv. almennum reglum sjóðsins eða kr. 70.000.-
Til almennra styrkja teljast
• Nám og námskeið í vélstjórn og skipstjórn ( t.d. 30 tonna réttindi, vélagæslunámskeið )
• Starfsmennt, sérhæft nám og námskeið frá viðurkenndum fagskólum ( t.d. Fjöltækniskólanum,             Iðnskólanum, Rafiðnaðarskólanum, Fræðslustöðvum iðnaðarins )
• Almenn nám sem ekki telst tómstundarnám við öldungadeildir, framhaldsskóla, fjölbrautarskóla,             iðnskóla, námsflokka, kvöldskóla, símenntunarmiðstöðvar
• Fyrsta önn í námi við framhaldsskóla og háskóla
• Einingarbært nám og það nám er tengist starfi viðkomandi
• Lesblindugreining og námskeið vegna lesblindu og lestrarörðuleika
• Aukin ökuréttindi og vinnuvélanámskeið
• Sjálfstyrkinganámskeið frá viðurkenndum kennsluaðilum
Með umsókninni þarf að fylgja frumrit kvittana og staðfesting um námslok (einkunnir eða skirteini).
Sjómannafélag Íslands niðurgreiðir leigu á fellihýsum og tjaldvögnum, leigu á tjaldsvæðum, bænda- eða hótelgistingu innanlands á tímabilinu 15. maí til 15. sept. um kr. 15.000 gegn framvísun á löglegri kvittun frá leigusala. Einnig má nota þessa endurgreiðslu til kaupa á útilegukortinu eða veiðikortinu.
Error loading Partial View script (file: ~/Views/MacroPartials/InsertUmbracoForm.cshtml)
International transport workers federation